Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
ÜRO peasekretär Ban Ki-moon õhutab Iisraeli ja palestiinlaste juhte
pingeid maha rahustama ja püüdma dialoogi jätkata.
PO president Mahmoud Abbas: palestiinlased on üha pettunumad
nurjunud omariiklust taotlevates rahukõnelustes.
Peaminister Netanyahu:
PO president Abbas valab jätkuva ässitamisega õli tulle.
Seoses Iisraelis, Läänekaldal ja Gazas jätkuva vägivallaga
saabus regiooni kiirvisiidile ÜRO peasekretär Ban Ki-moon,
et püüda koos Iisraeli ja PO juhtidega pingeid maha rahustada.
Ban kohtus peaminister Netanyahuga,
kes rõhutas Iisraeli otsust säilitada Templimäel status quo.
Teie visiit toimub rahutul ajal.
Viimastel nädalatel on iisraellasi tahtlikult rammitud, tulistatud,
pussitatud ja kirvega tapetud.
Enamjaolt seetõttu,
et president Abbas on ühinenud ISISe ja Hamasi väidetega,
nagu Iisrael ohustaks al-Aqsa mošeed.
See on täielik vale.
Iisrael kaitseb jõuliselt kõigi uskude pühapaiku.
Säilitame status quod.
ÜRO peasekretär kiitis Netanyahu otsustavust status quo säilitamisel
kooskõlas Iisraeli-Jordaania lepingu ja Jordaania järelvaatajarolliga.
Hindan teie äsjast avaldust, hr peaminister,
ning valitsusliikmete ja prominentsete rabide avaldusi
Iisraeli pühendumuse kohta status quo säilitamisel
Templimäel ehk Haram al-Sharifil.
Ootan arutelu teiega status quo säilitamise teemal
kooskõlas Iisraeli-Jordaania lepingu
ja Jordaania järelvaatajarolliga.
Palestiina juhtkond Läänekaldal koos araablaste juhtidega Iisraelis
süüdistab Iisraeli parempoliitilisi juudi rühmitusi
visiitide tihendamises Templimäele, eesmärgiga muuta status quod,
mille järgi praegu võivad pühapaigas palvetada vaid moslemid.
PO juhtkonna kindel soov säilitada status quo,
mida toetab rahvusvaheline kogukond,
on vastuolus Jordaania-Iisraeli rahulepinguga,
kus 9. artikli 3. lõigus
lubavad nii Jordaania kui Iisrael säilitada usuvabaduse pühapaigas,
mida moslemid Haram el-Sharifina tunnevad.
Pingete vältimiseks on Iisraeli valitsus lubanud siiski status quod jätkata
ja keelab juutidel palvetada pühapaigas,
kus kunagi seisid piibliaja templid.
Netanyahu ja Bani kohtumise järel
kohtus ÜRO peasekretär Iisraeli presidendi Reuven Rivliniga
ja õhutas nii iisraellasi kui palestiinlasi
eemalduma ohtlikust kuristikust.
Ta märkis, et rahutustelaine õõnestab palestiinlaste omariikluselootusi
ja Iisraeli julgeolekuigatsust.
Vägivald vaid õõnestab palestiinlaste õigustatud omariiklustaotlusi
ning iisraellaste igatsust julgeoleku ja rahu järele.
Status quo üksnes halvendab asju.
Konflikt on kestnud liiga kaua
ja peame oma laste tuleviku nimel taanduma sellest ohtlikust kuristikust,
võitlema kahe riigi lahenduse eest ja juhtima rahva tagasi rahuradadele.
ÜRO ja mina peasekretärina toetame jätkuvalt kõiki jõupingutusi
tingimuste loomiseks asjalike kõneluste jätkamiseks
ning õiglase, kõikehõlmava ja kestva rahuni jõudmiseks.
President Rivlin kiitis ÜRO juhti
tema töö eest regiooni rahu toomisel.
Hindame teie mõistmist ja soovi
keerukasse regiooni rahu tuua.
On tähtis, et ühtki sammu
ei nähtaks terrorismi autasustamisena
kui konflikt rahvusvaheliseks muudetakse.
Regiooni osapooled
peavad leidma tee selle tragöödia lõpetamiseks.
Läänekaldal Ramallah's ütles PO president Abbas
kohtumisel Leedu kolleegi Dalia Grybauskaitega,
et palestiinlased on üha pettunumad
nurjunud omariiklust taotlevates rahukõnelustes.
Vestlesime täna presidendiprouaga.
Teavitasin teda ja tema delegatsiooni
Palestiina olukorrast
ja raskest oludest, kus meie rahvas peab elama
meie maa jätkuva okupatsiooni tõttu Iisraeli poolt,
keset asunike jätkuvat agressiooni,
mistõttu meie noored on surve all
ja on kaotanud lootuse
Iisraeli valitsuse ebaõnnestumise
ja poliitilise tuleviku puudumise tõttu,
mis tekitaks lootust
õiglase rahu suhtes,
mis lubaks meie rahval
Iisraeli kõrval rahus iseseisvad olla.
Üha rohkem iisraellasi käib enesekaitsekursustel,
kuna pea iga päev toimub riigis
palestiinlaste ja Iisraeli araablaste noa- ja tulistamisrünnakuid.
Tel Avivis ütles üks krav maga tunnis käija,
mis õpetab Iisraeli armeele relvastamata enesekaitset,
et osalejate arv on kasvanud.
Meil on tavaliselt üsna vähe rahvast,
10-12 inimest, nüüd aga 30.
Kahe päeva eest kursust alustades tuli sinna 40 inimest.
Rahvas vajab seda. Nad tahavad end turvaliselt tunda.
Või vähemalt veidi turvalisemalt.
Paljud iisraellased on tormanud ka relvapoodidesse ja lasketiirudesse
relvi ostma või relvalube uuendama.
Arvud on tohutud.
Iga päev käib poes
või saadab e-maile 70-100 inimest,
kes relvaluba taotlevad.
Viimase kolme nädalaga
on surnuks pussitatud või tulistatud 9 iisraellast.
Palestiinlaste seas on populaarsed videoklipid,
mis õhutavad sotsiaalmeedias iisraellasi ründama.
Palestiina aktivistid ja Hamas pahandasid Facebooki ja YouTube'iga
kes sulgesid mitmed nende kontod Iisraeli valitsuse palvete peale,
kuna need õhutavad vägivalda.
Abbas ässitab pidevalt rahvast.
Tema koos oma Fatah' partneritega ja PO ametlikud veebilehed
teevad sotsiaalmeedias pidevat kihutustööd.
Ta ütles hiljuti:
Tervitan iga Jeruusalemmas valatud verepiiska.
Kas need on mõõduka mehe sõnad? Ta ülistab neid tapjaid.
Ta pole viimasel kuul hukka mõistnud
ühtki neist 30st iisraellaste vastasest terrorirünnakust.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri